Акатист на Св. Николай Мирликийски Чудотворец

Кондак 1

Дивни чудотворче и изряден Христов угодниче, тебе, извора на многоценно миро от милост Божия за цял свят и неизчерпаемо море от чудеса, с любов възхваляме. А ти, имайки пред Бога дързновение, пази ни отвсякакви беди, за да ти казваме: Радвай се, велики чудотворче Николае.

Икос 1

Създателят на всички твари показа тебе, земния по естество, в ангелски образ. Защото като прозря доброплодната хубост на душата ти, научи всички да те славим тьй: Радвай се, защото си чист още от майчина утроба; радвай се, защото до край си остана осветен. Радвай се, ти който учуди родителите си с раждането си; радвай се ти, който прояви духовна мощ веднага след рождението си. Радвай се, градино от обетованата земя; радвай се, цвете от божествено насаждение. Радвай се, лозо от добродетелния Христов виноград; радвай се дърво от чудоточния Иисусов рай. Радвай се, крине, поникнал в рая; радвай се, миро на Христовото благоухание. Радвай се ти, който отпъждаш риданието; радвай се, защото ти носиш радостта. Радвай се, велики чудотворче Николае.

Кондак 2

Като виждаме да се лее от тебе миро, духом и тялом се просвещаваме и разбираме, че ти си чуден живоносен мироточец. Защото с чудесата си, изливащи се по Божия благодат като водни струи, ти напояваш тези, които с вяра пеят Богу: Алилуия.

Икос 2

Вразумявайки упорития разум с догмата за св. Троица, ти бе в Никея със св. отци борец за изповеданието на православаната вяра. Ти изповяда, че Син Божи е равен, съприсносъщен и съпрестолен на Отца и изобличи безумния Ария. Заради това вярващите се научиха да ти пеят: Радвай се, велики стълпе на благочестието; радвай се, граде, прибежище за вярващите. Радвай се твърда крепост на православието; радвай се скъпа носилко и похвало на Св. Троица. Радвай се, проповедниче, че Син Божи е равночестен на Отца; радвай се ти, който прогони разбеснелия се Арий от събранието на светиите. Радвай се, отче, славна красота на отците; радвай се, премъдра хубост на всички богомьдри. Радвай се, изворе на огнени слова; радвай се, добри наставниче на стадото си. Радвай се ти, който утвърди вярата; радвай се ти, който срина ереста. Радвай се, велики чудотворче, Николае.

Кондак 3

С дадената ти свише сила ти изтриваш всяка сълза от лицето на люто страдащите, ти храниш гладните, ти си най-сигурният водач на тези, които кръстосват морските бездни, ти лекуваш недъгавите и във всичко си помощник на всички, които пеят Богу: Алилуия.

Икос 3

Тебе заслужено трябваше да се пее небесна, а не земна песен. Защото кой човек може да изкаже величието на твоята светост? Но, покорени от любовта ни кьм тебе, ние те славим тъй: Радвай се, образецо на агънцата и пастирите Христови; радвай се, свето чистилище на нравите. Радвай се, велико вместилище на добродетелите; радвай се, честно и чисто жилище на светостта. Радвай се, всесветли и вселюбими светилнико; радвай се, златозарна и непорочна светлино. Радвай се, достойни събеседниче на ангелите; радвай се, добри наставниче на човеците. Радвай се, правило на благочестивата вяра; радвай се, образецо на духовната кротост. Радвай се, защото чрез тебе се избавяме от телесните страдания; радвай се, защото чрез тебе се пълни душата ни с духовни сладости. Радвай се, велики чудотворче, Николае.

Кондак 4

Буря от недоумение смущава ума ми: как достойно да възпея чудесата ти? Тях никой, ако поиска да ги изкаже дори с много езици, не може да ги изброи. Но Богу, Който тъй дивно се прослави в тебе, ние пеем дързновено: Алилуия.

Икос 4

Близки и далечни чуха за великите ти чудеса, че ти имаш обичай, като по въздух, с леки благодатни криле да изпреварваш и бързо да избавяш изпадналите в беди, които тъй те славят: Радвай се избавление от печали; Радвай се дар на благодатта; Радвай се, прогонителю на неочакваните злини; радвай се, насадителю на желаните блага. Радвай се, бърз утешителю на изпадналите в беди; радвай се, строг наказвачо на оскърбителите. Радвай се, от Бога разкрита дьлбина на чудесата; радвай се, от Бога написани скрижали на Христовия закон. Радвай се, мощно издигане на падащите; радвай се, опоро на правостоящите. Радвай се, защото чрез тебе става ясна всяка измама; радвай се, защото чрез тебе се сбъдва всяка истина. Радвай се, велики чудотворче, Николае.

Кондак 5

Някога на плаващите по морето и изложени на неминуема смърт, щом се обърнаха към тебе за помощ, ти се яви и застана пред тях като боготечна звезда да им сочиш пътя. Ти прогони нахално летящите бесове, които искаха да потопят кораба и научи спасените чрез тебе вярващи да запеят Богу: Алилуия.

Икос 5

Девойките, принудени от сиромашия да встьпят в нечист брак, видяха великото ти милосърдие към бедните, когато ти нощем подхвърли тайно на престарелия им баща три кесии със злато, спасявайки него и дъщерите му от греховно падение. Заради това от всички слушаш: Радвай се, превелико съкровище на милостта; радвай се, подслоне на грижата за хората; радвай се, храна и отдих на прибягващите към тебе; радвай се несвършващ се хляб за гладните. Радвай се, от Бога дадено богатство на бедноживущите на земята; радвай се, скоро съвземане на убогите. Радвай се, бързо чуване молбите на бедните; радвай се, приятна грижа за скърбящите. Радвай се, непорочни невестителю на трите девойки; радвай се, усърдни пазителю на чистотата. Радвай се, надеждо на обезнадеждените; радвай се, насладо на целия свят. Радвай се, велики чудотворче Николае.

Кондак 6

Цял свят те признава за бърз защитник в беди. Защото много пъти мигновено подпомагаш пътуващите по земята и плуващите по море и пазиш от злини всички, които пеят Богу: Алилуия.

Икос 6

Ти изгря като животворна светлина за воеводите, които се обърнаха към тебе с молба, когато несправедливо бяха осъдени на смърт и явявайки се насъне на царя, ти си го заплашил и си му заповядал да ги пусне невредими. Заради това и ние заедно с тях ти пеем с благодарност: Радвай се, помощниче на усърдно призоваващи те; радвай се, избавителю от несправедливо убиване. Радвай се, наш пазителю от лъжливи клевети; радвай се, разрушителю на несправедливите решения. Радвай се ти, който разкъсваш лъжата като паяжина; радвай се ти, който славно издигаш истината. Радвай се ти, който сваляш оковите от невинните; радвай се, съживителю на мъртъвците. Радвай се, проявителю на правдата; радвай се помрачителю на неправдата. Радвай се, защото ти избави от меч невинните; радвай се, защото чрез тебе те се насладиха на светлината. Радвай се, велики чудотворче Николае.

Кондак 7

Ти наистина се яви таинствено благовонно миро и прогони богохулното еретическо злосмрадие. Пасейки мирейците, ти изпълни целия свят с твоето благодатно миро. Прогони, прочее, от нас, богомерзкото греховно злосмрадие, та да ти пеем благоприятно Богу: Алилуия.

Икос 7

Ти си новият Ной, наставник на спасителния ковчег. Направляван от тебе, той разгонва бурята на всички злини и носи божествена тишина на онези, които те славят тъй: Радвай се, тихо пристанище на обуреваемите; радвай се, явно спасение на потъващите. Радвай се, добри кормчио за плаващите посред бездните; радвай се укротителю на морските вълнения. Радвай се, водачо през вихрите; радвай се ти, който съгряваш измръзналите. Радвай се, сияние, което разпръсква мрака на скърбите; радвай се, светило, което осветява всички земни краища. Радвай се, избавителю на човеците от бездната на греха; радвай се ти, който хвърли сатаната в адската бездна. Радвай се, защото чрез тебе дързновено призоваваме бездната на Божието милосърдие; радвай се, защото чрез тебе се избавихме от потопа на гнева и се примирихме с Бога. Радвай се, велики чудотворче Николае.

Кондак 8

Твоят свещен храм смайва с чудесата си всички, които прибягват кьм тебе. Защото и малката молба, отправена в него кьм Бога, ни носи изцерение от всички недъзи, стига само на тебе да възложим упованието си кьм Бога, казвайки с вяра: Алилуия.

Икос 8

Наистина, ти на всички си помощник и си събрал заедно всички, прибягващи кьм тебе като кьм освободител, пазител и добър лекар на всички земни, които подтикваш да те хвалят тьй: Радвай се, изворе на изцеренията; радвай се, помощнико на люто страдащите. Радвай се, заря за блуждаещите в греховната нощ; радвай се, неботочна роса за тези в зноя на трудовете. Радвай се подкрепо на нуждаещите се; радвай се ти, който изобилно даряваш просящите. Радвай се ти, който често изпреварваш просбите към тебе; радвай се ти, който възобновяваш силите в преклонна възраст. Радвай се, изобличителю на мнозина отклонили се от истинския път; радвай се, верни служителю на Божиите тайни. Радвай се, защото с тебе стъпкваме завистта; радвай се, защото ти си образец за добронравен живот. Радвай се, велики чудотворче Николае.

Кондак 9

Отстрани от нас всякакви болки. Като разтвориш благодатните лекарства, наслади душите ни и развесели сърцата на всички, които усърдно прибягват при тебе за помощ и пеят Богу: Алилуия.

Икос 9

Ти посрами всемъдрите витии на нечестивите; ти наддума хулителя Ария, който разделяше Божеството, и Савелия, който разбъркваше догмата за Св. Троица, а нас закрепи в православието. Заради това те славим тъй: Радвай се щите, запазващ благочестието; радвай се, меч за посичане злочестието. Радвай се, учителю на божествените повели; радвай се, погубвачо на богопротивните учения. Радвай се, от Бога построена стьлбо, по която се възкачваме кьм небето; радвай се, от Бога поставен покрив за подслон на мнозина. Радвай се ти, който направи с думите си немъдрите мъдри; радвай се ти, който раздвижи ленивите с прекрасните си качества. Радвай се, неугасима светлост на Божиите заповеди: радвай се, пресветли лъче на Господните оправдавания. Радвай се, защото в твоето учение се разбиват еретическите глави; радвай се, защото с тебе се славят вярващите. Радвай се, велики чудотворче Николае.

Кондак 10

За да спасиш душата, ти истински покори плътта си на духа. Защото първом с мълчание и в борбата с помислите, ти прибави кьм делото богомислие, а чрез богомислието придоби съвършен разум, с който дързновено си беседвал с Бога и с ангелите, всякога казвайки: Алилуия.

Икос 10

Ти си стена за тези, които хвалят чудесата ти и търсят твоето застьпничество. Затова пази от нищета, от напаст, от различни недъзи и нужди и нас, бедните в добродетелта, които с любов те славим тъй: Радвай се,избавителю от вечното убожество; радвай се, дарителю на нетленното богатство. Радвай се, несвършваща се храна на гладуващите за правдата; радвай се, неизчерпаемо питие на жадуващите за истински живот. Радвай се ти, който пазиш от метеж и война; радвай се, освободителю от плен и окови. Радвай се, преславни застьпнико в бедите; радвай се, превелики защитнико в напастите. Радвай се ти, който мнозина си изтръгнал от гибел; радвай се ти, който безброй души запази невредими. Радвай се ти, чрез когото грешниците избягват страшната смърт; радвай се ти, чрез когото разкаялите се получават вечен живот. Радвай се, велики чудотворче Николае.

Кондак 11

Повече от всички ти възпя с ум, със слово и дело Пресвета Троица и разясни много грижливо Божиите повели, наставлявайки ни с вяра, надежда и любов да пеем едному Богу в Троица: Алилуия.

Икос 11

Ти си неугасващ светозарен лъч за тези, които бродят в мрака на живота. Ти беседваш с невеществените светли ангели за несъздадената троична светлина и просвещаваш вярващите души, които ти пеят тъй: Радвай се, озарение на божествената светлина; радвай се, зорнице на незахождащото слънце. Радвай се, свещ запалена с божествен пламък; радвай се ти, който угаси бесовския пламък на нечистието. Радвай се, светла проповед на правата вяра; радвай се доброзрачно сияние на евангелската светлина; радвай се, мълнио, обгаряща ересите; радвай се гръме, застрашаващ съблазнителите.

Радвай се ти, който ни научи на истинския разум; радвай се, изявителю на тайнствения ум. Радвай се, защото чрез тебе се погази поклонението на творението; радвай се, защото чрез тебе се научихме- да се покланяме на Твореца в Света Троица. Радвай се, велики чудотворче Николае.

Кондак 12

Като знаем дадената ти от Бога благодат, с радост празнуваме паметта ти и с цялата си душа прибягваме кьм чудното ти застъпничество. Но като не можем да изброим преславните ти деяния, по-многобройни от морския пясък и небесните звезди, обхваща ни недоумение и ние пеем Богу: Алилуия.

Икос 12

С песни възхваляваме чудесата ти. В тебе Бог в Св. Троица чудно се прослави. Но макар, че ти принасяме от душа, свети чудотворецо, безбройни песни и псалми, нищо не може да се сравни с дара на чудесата ти, пред които с удивление ти пеем тьй: Радвай се, служителю на Царя на царете и Господаря на господарите; радвай се, съжителю на небесните Му служители. Радвай се, помоще на верните Богу народи; радвай се, издигане на християнския род. Радвай се, едноименико на победата; радвай се, достойни венцоносецо. Радвай се, огледало на всички добродетели; радвай се, здрава опора на всички прибягващи кьм тебе. Радвай се, едничко наше упование след Бога и св. Богородица; радвай се, здраве на телата и спасение на душите ни. Радвай се, защото чрез тебе се освобождаваме от вечна смърт; радвай се, защото чрез тебе се удостоихме с безкраен живот. Радвай се, велики чудотворецо Николае.

Кондак 13

0, пресвети и пречудни отче Николае, утехо на всички скръбни, приеми този наш молитвен дар и измоли, чрез твоето благоприятно ходатайство, Господа, да ни избави от геената, та заедно с тебе да Му пеем: Алилуия, Алилуия, Алилуия.

Този кондак се чете три пъти, а после се повтаря първия икос и първия кондак.

Икос 1

Създателят на всички твари показа тебе, земния по естество, в ангелски образ. Защото като прозря доброплодната хубост на душата ти, научи всички да те славим тьй: Радвай се, защото си чист още от майчина утроба; радвай се, защото до край си остана осветен. Радвай се, ти който учуди родителите си с раждането си; радвай се ти, който прояви духовна мощ веднага след рождението си. Радвай се, градино от обетованата земя; радвай се, цвете от божествено насаждение. Радвай се, лозо от добродетелния Христов виноград; радвай се дърво от чудоточния Иисусов рай. Радвай се, крине, поникнал в рая; радвай се, миро на Христовото благоухание. Радвай се ти, който отпъждаш риданието; радвай се, защото ти носиш радостта. Радвай се, велики чудотворче Николае.

Кондак 1

Дивни чудотворче и изряден Христов угодниче, тебе, извора на многоценно миро от милост Божия за цял свят и неизчерпаемо море от чудеса, с любов възхваляме. А ти, имайки пред Бога дързновение, пази ни отвсякакви беди, за да ти казваме: Радвай се, велики чудотворче Николае.